User:Guldborgif

Guldborg IF er en klub hvor værdier som socialt samværd, fælleskab og fightervilje er nøgleord. Døren står altid åben, og både nye som gamle spillere er mere end velkommen i klubben.

Vi er i sæsonen 2009 repræsenteret i henholdsvis serie 2 og serie 3. Derudover kan vi byde på et old boys- og et veteranhold.

Historien om Guldborg IF Starten til GIF, blev en sammenlægning af Soesmarke Boldklub, Hjelm Boldklub, og MajbølleUngdomsidrætsforening (H.M.U.I.) den 3. Juni 1969.

Under trange kår på Soesmarke stadion - Vigsnæsvej - blev grundlaget lagt, til hvad GIF er i dag. Tiden gik, udviklingen ligeså. Et omklædningslokale blev stillet til rådighed på skolen, kantineforholdene foregik under halvtaget i skolegården, hvor taktik og teknik blev fastlagt.

Midt i 70’erne blev det daværende ”kantineudvalg” overflødigt, da kommunen stillede klublokale til rådighed. Derefter fulgte også det flotte stadion med, Store bededag 1978, hvor der blev sat punktum for lokaliteternes udvidelser, indtil dato.

Klubben har i årene der er gået været både i medvind og modvind, som har givet sig udslag i det, ene år har man befundet sig i serie 1 og 2, et andet år i serie 3, nøjagtigt som i det pulserende liv, alt afhængig af tilgang og afgang.